പിച്ചിനെ കുറിച്ച് പരാതി പറയാന് ഇന്ത്യയ്ക്കാകില്ല, അവരും ചെയ്തത് ഇതുതന്നെ ജെയിംസ് ആന്ഡേഴ്സന് ടെസ്റ്റ് പരമ്ബരയില് പേസര്മാര്ക്ക് അനുകൂലമായ പിച്ചൊരുക്കിയാല് ഇന്ത്യയ്ക്ക് പരാതി പറയാനാകില്ലയെന്ന് ഇംഗ്ലണ്ട് പേസര് ജെയിംസ് ആന്ഡേഴ്സണ്. ഓഗസ്റ്റ് നാലിനാണ് ഇന്ത്യയും ഇംഗ്ലണ്ടും തമ്മിലുള്ള ടെസ്റ്റ് പരമ്ബര ആരംഭിക്കുന്നത്. ടെസ്റ്റില് മികച്ച ഫോമിലാണെങ്കിലും ടെസ്റ്റ് ചാമ്ബ്യന്ഷിപ്പ് ഫൈനലില് ന്യൂസിലാന്ഡിനോട് പരാജയപെട്ട ശേഷമാണ് ഇന്ത്യ ജോ റൂട്ടിനെയും കൂട്ടരെയും നേരിടാനെത്തുന്നത്. കളിക്കാര്ക്കും ടീമുകളുടെ പ്രകടനത്തിനുമൊപ്പം ഈ പരമ്ബരയിലെ പിച്ചുകളും ശ്രദ്ധാകേന്ദ്രമായിരിക്കും. Picture Source : Twitter ഇംഗ്ലണ്ടിന്റെ ഇന്ത്യന് പര്യടനത്തില് സ്പിന്നര്മാര്ക്ക് അനുകൂലമായ പിച്ചുകളാണ് ഇന്ത്യ ഒരുക്കിയിരുന്നത്. ഇംഗ്ലണ്ട് ബാറ്റ്സ്മാന്മാര് ദയനീയമായി ബുദ്ധിമുട്ടിയ പിച്ചിനെതിരെ മുന് താരങ്ങള് അടക്കമുള്ളവര് രംഗത്തെത്തിയത് വിവാദങ്ങള്ക്ക് വഴിവെച്ചിരുന്നു. എന്നാല് ഇക്കുറി ഇന്ത്യ ഇംഗ്ലണ്ടിലെത്തുമ്ബോള് ഇംഗ്ലണ്ട് പകരം വീട്ടുമോയെന്ന ആകാംക്ഷയിലാണ് ക്രിക്കറ്റ് ലോകം. അക്കാര്യത്തില് ഇപ്പോള് സൂചന നല്കിയിരിക്കുകയാണ് ഇംഗ്ലണ്ട് പേസര് ജെയിംസ് ആന്ഡേഴ്സന്. Picture Source : Twitter പിച്ചില് അല്പ്പം ഗ്രാസ് ബാക്കിവെച്ചാല് ഇന്ത്യ പരാതി പറയുമെന്ന് ഞാന് കരുതുന്നില്ല. കാരണം കഴിഞ്ഞ തവണ ഇന്ത്യയില് ഞങ്ങളത് നേരിട്ടതാണ്, ഹോമിലെ ആനുകൂല്യം അവരും വിജയത്തിനായി വിനിയോഗിച്ചിരുന്നു. ലോകത്തുള്ള എല്ലാ ടീമുകളും അത് ചെയ്യുന്നുമുണ്ട്. ആന്ഡേഴ്സന് പറഞ്ഞു. Picture Source : Twitter പിച്ചില് ഗ്രാസ് ഉണ്ടെങ്കിലും ഇന്ത്യയ്ക്ക് മികച്ച പേസ് അറ്റാക്കിങ് നിരയുണ്ട്. ഇപ്പോള് പിച്ചിനെ വിലയിരുത്തുകയെന്നത് പ്രയാസമാണ്. അവര് ഇനിയും ഗ്രാസ് വെട്ടിയൊരുക്കുമെന്ന് എനിക്കുറപ്പുണ്ട്. മികച്ച പേസ് നല്കുന്ന പിച്ചാണ് ഞാന് പ്രതീക്ഷിക്കുന്നത്. ജെയിംസ് ആന്ഡേഴ്സന് കൂട്ടിച്ചേര്ത്തു. Picture Source : Twitter ഐസിസി ലോക ടെസ്റ്റ് ചാമ്ബ്യന്ഷിപ്പ് 202123 ലെ ആദ്യ പരമ്ബര കൂടിയാണിത്. പരമ്ബരയില് കൂടുതല് മത്സരങ്ങള് വിജയിച്ച് മികച്ച തുടക്കം നേടിയെടുക്കാനായിരിക്കും ടീമുകള് എത്തുക. ന്യൂസിലാന്ഡിനോട് പരാജയപെട്ടാണ് ഇരുടീമുകളും പരമ്ബരയിലെത്തുന്നത്. ഇന്ത്യ ടെസ്റ്റ് ചാമ്ബ്യന്ഷിപ്പ് ഫൈനലില് ന്യൂസിലാന്ഡിനോട് പരാജയപെട്ടപ്പോള് ഇംഗ്ലണ്ട് 2 മത്സരങ്ങളുടെ ടെസ്റ്റ് പരമ്ബരയില് കിവികളോട് പരാജയപെട്ടിരുന്നു. Picture Source : Twitter